«Երեւան քաղաքում տեղական ինքնակառավարման մասին» օրենքի 46-րդ հոդվածում սահմանված է, որ քաղաքապետի պաշտոնը թափուր մնալուց հետո ավագանու սահմանած ժամկետում, սակայն ոչ ուշ, քան մեկամսյա ժամկետում, անցկացվում են քաղաքապետի արտահերթ ընտրություններ։ Թեկնածուներ առաջադրելու իրավունքը պատկանում է ավագանու խմբակցություններին։ Քաղաքապետ պետք է ընտրվի ավագանու գործող կազմից, եւ անիմաստ է քննարկել շրջանառվող թեզը, թե քաղաքապետի պաշտոնում կարող է նշանակվել դերասան Հայկ Մարությանը, (Կարգին Հայկո) դա այս պահին անելն անհնար է։